**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# *Draft* DECIZIA ETAPEI DE ÎNCADRARE

## Nr. din XX.XX.2023

Ca urmare a notificării adresate de **SĂCHELARU ILIE** din județul Neamț, comuna Piatra Șoimului, nr. 29, privind planul **„Întocmire Plan Urbanistic Zonal pentru construire casă de vacanță, anexe și împrejmuire”**, propus a fi amplasat în județul Suceava, comuna Fundu Moldovei, înregistrată la APM Suceava cu nr. 12260/11.09.2023, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 05.10.2023;
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

planul cu titlul **„Întocmire Plan Urbanistic Zonal pentru construire casă de vacanță, anexe și împrejmuire”,** propus a fi amplasat în județul Suceava, comuna Fundu Moldovei, **nu necesită evaluare de mediu, nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea planului**

„Întocmire Plan Urbanistic Zonal pentru construire casă de vacanță, anexe și împrejmuire” este cerință a Certificatului de Urbanism nr. 61 din 07.08.2023, emis de Primăria Comunei Fundu Moldovei. Terenul cu suprafața de 8177 mp, identific cu nr. cad. 37222 din CF 37222 a UAT Fundu Moldovei, este situat în extravilanul comunei Fundu Moldovei, la locul numit Măgirele și este proprietatea domnului SĂCHELARU ILIE.

Folosința actuală a terenului este **fâneață și pășune.**

Funcțiunea predominantă a zonei este de terenuri pașuni/fânețe.Terenul supus studiului se află la limita dintre intravilan și extravilan, cu acces de la un drum local existent.

Pe terenul studiat nu existaă clădiri ori alte tipuri de amenajări, cu excepția unui drum local (de exploatare) ce se dorește a fi menținut ți parțial refăcut.

**Vecinătăți:**

* la **nord:** drum local (pietruit);
* la **vest:** proprietate privată a beneficiarului (fâneață);
* la **sud:** proprietate privată a beneficiarului (fâneață);
* la **est:** proprietate privată a beneficiarului (fâneață).

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezentul plan urbanistic zonal se stabilesc:

* condiţiile de amplasare ale construcţiilor, regimul de înălţime şi conformarea volumetrico-spaţială;
* asigurarea tuturor utilităţilor necesare obţinerii condiţiilor igienico-sanitare şi de confort în clădirile ce vor mobila zona studiată;
* asigurarea accesului pietonal şi carosabil la imobile, la locurile de parcare aferente acestora şi la punctele gospodăreşti din incintă;
* modalităţile de utilizare eficientă a terenului.

Documentația va constitui în final drept instrument de lucru necesar atât administrației locale cât și beneficiarului, în vederea promovării și realizării investiției pe care și-a propus-o, prin respectarea prevederilor Planului Urbanistic General al comunei dar și cu respectarea structurii din prezenta reglementare tehnică - Plan Urbanistic Zonal (P.U.Z.).

**Indici urbanistici:**

**EXISTENT**

**P.O.T.MAX = Nereglementat**

**C.U.T.MAX = Nereglementat**

**REGIM MAXIM DE INALTIME: Nereglementat**

**PROPUS**

**P.O.T. Propus = 2.7%**

**C.U.T. Propus = 0.06**

**P.O.T. MAX = 30%**

**C.U.T. MAX = 1**

**RH MAX: S/D+P+E / HMAX = 10m față de C.T.S.**

Retrageri față de limita de proprietate:

- Retragerea minimă față de latura nordică: 2,00 m;

- Retragerea minimă față de limita lateral vestică: 2,00 m;

- Retragerea minimă față de limita lateral estică: 2,00 m;

- Retragerea minimă față de limita posterioară:3,00 m;

Regimul de înaltime al construcțiilor: demisol + parter + etaj.

Înlățimea maximă la streașina: Max. 10,00 m de la C.T.S.

La intrarea pe parcelă vor fi prevăzute locuri de parcare pentru utilizatorii casei de vacanță.

Legătura dintre casa de vacanță și celelalte construcții de pe parcelă se va face prin intermediul aleei auto principale și a unor alei pietonale de 1,20 m lățime, pavate.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* ***nu este cazul****;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile* ***– nu este cazul****;*

**Alimentarea cu apă**

Zona studiată nu dispune de rețea de alimentare cu apă. Construcția propusă prin P.U.Z., va putea fi alimentată cu apă potabilă prin realizarea unei **fântâni** pe amplasament.

**Canalizarea**

În zona studiată nu există rețea de canalizare menajeră, astfel că, aceasta se va realiza prin amplasarea în incintă a unui **bazin vidanjabil**, dimensionat coprespunzator pentru tipul de activitate. Coloanele de canalizare menajeră se conectează la colectoare care deversează în/ la căminele propuse prin conducte de polipropilena Dn 110 mm, la o adâncime de min. 0,9 m, cu o pantă de 2%. Apa meteorică este preluată printr-un sistem de jgheaburi/burlane și adusă la sol, de unde este dirijată prin rigole și pantele terenului către spațiul verde.

**Alimentarea cu energie electrică**

Zona nu dispune de alimentare cu energie electrică. Construcția va fi alimentată cu energie electrică în sistem propriu, prin intermediul unui generator alimentat cu combustibil lichid. De asemeni, va putea fi folosită energia verde. Panourile solare pot fi instalate pe acoperișuri pentru a capta lumina soarelui și a o converti în energie electrică. Energia eoliană este o altă opțiune excelentă, iar turbinele eoliene pot fi amplasate în spații deschise pentru a valorifica vântul.

**Accesul**

Amplasamentul studiat este amplasat într-o zonă cu acces dintr-un drum local pietruit, prin intermediul unui drum de servitute.

**Gospodărirea deșeurilor**

Colectarea la locul de producere a deșeurilor menajere se face în recipiente acoperite, dimensionate în functie de cantitatea produsă, de ritmul de evacuare si de categoria în care se încadreaza deșeurile menajere din imobilul propus. Deșeurile nu se colecteaza direct în recipient, ci intr-un sac de polietilena aflat in recipient si care sa aibă un volum puțin mai mare decât volumul recipientului. Precolectarea secundară, adica strângerea și depozitarea provizorie a sacilor cu deșeuri menajere în punctele de precolectare organizată, se face în recipiente de culori diferite inscripționate cu tipul deșeurilor, dimensionate corespunzător, acoperite, prevazute cu dispozitive de prindere adaptate modului de golire, usor transportabile, concepute astfel incât să nu producă răniri în timpul manipulării. Administratia publică locală va asigura colectarea, indepărtarea și neutralizarea deșeurilor menajere și stradale.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program –* ***nu este cazul****;*

e*)relevanţa planului sau programului pentru implementarea legislaţiei naţionale şi comunitare de mediu* ***– nu este cazul****;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* ***prin măsurile luate nu apar efecte negative remanente asupra mediului****;*

*b) natura cumulativă a efectelor –* ***nu este cazul****;*

*c) natura transfrontieră a efectelor –* ***nu este cazul****;*

*d) riscul pentru sănătatea umană sau pentru mediu (de exemplu, datorită accidentelor*) –

***nu este cazul****;*

*e) mărimea şi spaţialitatea efectelor (zona geografică şi mărimea populaţiei potenţial afectate)-*

***este redusă pe perioada execuției lucrărilor****;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural –* ***nu este cazul****;*

*(ii) depăşirea standardelor sau a valorilor limită de calitate a mediului –*

***este redusă pe perioada execuției lucrărilor****;*

*(iii) folosirea terenului în mod intensiv* ***– este redusă pe perioada execuției lucrărilor****;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* ***amplasamentul nu este situat în interiorul sau apropierea unei arii naturale protejate****;*

**Obligaţiile titularului:**

1. Titularul are obligația de a respecta legislația de mediu în vigoare.
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 08.09.2023 și 11.09.2023, până la luarea deciziei de încadrare nu au fost semnalate observaţii din partea publicului.

- În urma publicării din data de ..................., în ziarul „...............” a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |
| --- | --- |
| Șef Serviciu  Avize, Acorduri, Autorizații,  Adina HOBJILA | Întocmit,  Consilier Mihaela POLEACU |

|  |  |
| --- | --- |
|  |  |